### 3.     Analyse og udarbejdelse af prioriteringskatalog i samarbejde med KLK

**Åbent**

Sagsnr.: 326-2018-30973       J.nr.: 85.02.00           Dokumentnr.:
326-2018-287789

**Sagstype**

Orientering og drøftelse.

**Resume og sagens baggrund**

Orientering og inddragelse af udvalg i analyseprojekt for
udarbejdelse af prioriteringskatalog til Budget 2020

Direktionen har i forlængelse af hensigtserklæringer i
budgetaftalen for 2019 (pkt. H7, H13), besluttet at opstarte analyseprojekt i
samarbejde med konsulenter fra KLK (KL's konsulentvirksomhed).

**Indstillinger**

Direktionen indstiller at udvalget orienteres om, og
drøfter, den foranstående proces.

**Behandling**

Behandles i de 5 fagudvalg og økonomiudvalget.

**Sagsfremstilling**

Gennem analyse af andre kommuners tiltag, Kalundborg
Kommunes data og benchmark ift. data fra sammenlignelige kommuner udarbejdes et
handlekatalog. Handlekataloget vil til planseminaret 2019 levere en række
forslag til omkostningsreduktion gennem effektiviseringer,
serviceniveau-justeringer eller opgavebortfald.

Camilla Iversen vil være opdelt i to dele:

1. Effektiviseringstiltag svarende til 1% af Kalundborg
Kommunes serviceramme, dvs 21 mio.kr årligt i perioden 2020-2023. En
administrativ proces, hvor der gives status på planseminaret i marts 2019.

2. Udvalgsfordelt servicereduktion svarende til ½% af
servicerammen, dvs i alt godt 11 mio.kr. årligt i perioden 2020-2023. En
politisk proces, hvor der leveres prioriteringsforslag inden sommerferien.

Administrationen har tilrettelagt projektet med et tredelt
formål:

· At skabe et reelt råderum i en organisation, der efter flere års
effektiviseringer og/eller besparelser har vanskeligere ved umiddelbart at se
nye muligheder for besparelser.

· Gennem rettidig igangsættelse af analyse, at sikre mere
gennemarbejdede forslag, som fremstår stærkere og umiddelbart implementerbare.

· At arbejdet med tilvejebringelsen af handlekatalog sker i tæt
samspil med relevante ledere, medarbejdere og det politiske niveau.

Arbejdsmarkedsområdet er ikke indeholdt i analysen da det
foranstående effektiviseringsarbejde på dette område vil henhøre under
implementeringen af den forenklede beskæftigelsesindsats, som følge af vedtaget
ændring af beskæftigelsesloven. I det omfang det resulterer i forslag vil disse
indgå i prioriteringskataloget.

**Økonomiske konsekvenser**

Den umiddelbare økonomiske konsekvens er udgiften til
konsulenthonorar på 750.000 kr. Finansieringen sker via direktionens pulje. Der
er ikke estimeret en omkostning til medarbejderes medgåede arbejdstid i de seks
arbejdsgrupper/fokusområder.

**Socialudvalgets møde den 1.
november 2018:**

Godkendt.

**Kultur- og Fritidsudvalgets
møde den 6. november 2018:**

Drøftet.

**Ældre- og Sundhedsudvalgets
møde den 6. november 2018:**

Taget til efterretning.

**Børn- og Familieudvalgets møde
den 7. november 2018:**

Taget til efterretning.